Lloc de Vida – Buscant Alternatives va finalitzar l’any gaudint de diferents activitats nadalenques
2025-07-24

Per a finalitzar l’any 2024, l’entitat burjassotera Lloc de Vida – Buscant Alternatives programava diverses activitats nadalenques de les quals han gaudit els seus components.

D’una banda, les xiquetes i xiquets de 1r i 2n de primària van acudir a una de les sessions del Circ Wonderland, organitzada per la Cope i Càritas Diocesana de València que, un any més, van mostrar el seu compromís amb la infància, entregant-los les entrades i unes bossetes de regal perquè la vesprada fora encara més especial.

A més, la resta de grups de xiquetes, xiquets i adolescents de l’entitat es van divertir i van gaudir de berenars de grup en les quals van menjar xurros amb xocolate i van compartir una vesprada diferent en grup.

Finalment, uns dies abans de Nadal, l’entitat va participar en la Fira de la Infància de Burjassot, donant-li visibilitat i realitzant adhesius i avions de paper amb totes les xiquetes i xiquets del municipi.